Patikslintas projektas

**JURBARKO RAJONO SAVIVALDYBĖS TARYBA**

|  |
| --- |
| SPRENDIMAS |
| **DĖL JURBARKO RAJONO SAVIVALDYBĖS JAUNIMO VASAROS UŽIMTUMO PROGRAMOS PATVIRTINIMO** |
|  |
| {$DATA} Nr. {$NR} |
| Jurbarkas |

Vadovaudamasi Lietuvos Respublikos vietos savivaldos įstatymo 6 straipsnio 8 punktu ir 16 straipsnio 2 dalies 40 punktu bei atsižvelgdama į Jurbarko rajono savivaldybės 2020–2022 metų strateginio veiklos plano, patvirtinto Jurbarko rajono savivaldybės tarybos 2020 m. vasario 27 d. sprendimu Nr. T2-59 „Dėl Jurbarko rajono savivaldybės 2020–2022 metų strateginio veiklos plano patvirtinimo“, Vaikų, jaunimo ir suaugusiųjų ugdymo programoje (07) numatytas priemones, Jurbarko rajono savivaldybės taryba n u s p r e n d ž i a:

1. Patvirtinti Jurbarko rajono savivaldybės jaunimo vasaros užimtumo programą (pridedama).

2. Skirti finansavimą Jurbarko rajono savivaldybės jaunimo vasaros užimtumo programai įgyvendinti iš Jurbarko rajono savivaldybės biudžeto lėšų.

3. Paskelbti šį sprendimą Teisės aktų registre ir Jurbarko rajono savivaldybės interneto svetainėje.

|  |  |
| --- | --- |
| Savivaldybės meras |  |

PATVIRTINTA

Jurbarko rajono savivaldybės tarybos

2020 m. birželio 25 d. sprendimu Nr.

**JURBARKO RAJONO SAVIVALDYBĖS JAUNIMO VASAROS UŽIMTUMO PROGRAMA**

**I SKYRIUS**

**BENDROSIOS NUOSTATOS**

1. Jurbarko rajono savivaldybės jaunimo vasaros užimtumo programos (toliau – Programa) tikslas – skatinti jaunimo užimtumą vasaros metu ir didinti jaunimo darbo patirtį.

2. Programa taikoma:

2.1. Jurbarko rajono savivaldybėje (toliau – Savivaldybė) registruotam jaunimui nuo 14 iki 23 m. (toliau – jauni asmenys), besimokančiam švietimo įstaigose;

2.2. visų teisinių formų darbdaviams ir privatiems subjektams, registruotiems Savivaldybės teritorijoje ar joje veikiantiems.

3. Programa vykdoma nuo birželio 1 iki rugpjūčio 31 d.

4. Programa finansuojama Savivaldybės biudžeto lėšomis.

**II SKYRIUS**

**PROGRAMOS TIKSLAS IR UŽDAVINIAI**

5. Programos tikslas – sudaryti palankias sąlygas jaunimo užimtumui vasaros atostogų metu didinti.

6. Programos uždaviniai:

6.1. didinti jaunimo motyvaciją;

6.2. padėti integruotis į darbo rinką;

6.3. kompensuoti dalį darbdaviui tenkančių išlaidų, susijusių su darbo užmokesčio mokėjimu.

**III SKYRIUS**

**PROGRAMOS ORGANIZAVIMAS**

7. Jauni asmenys, pageidaujantys įsidarbinti vasaros metu savarankiškai arba su Užimtumo tarnybos prie Lietuvos Respublikos socialinės apsaugos ir darbo ministerijos Jurbarko skyriaus (toliau – Tarnyba) pagalba, kreipiasi į vietos darbdavį.

8. Informaciją apie laisvas darbo vietas teikia Tarnyba.

9. Programos viešinimą vykdo Savivaldybės administracija ir Tarnyba.

10. Savivaldybės administracija pagal pateiktus duomenis patikrina jauno asmens gyvenamosios vietos deklaraciją ir moksleivio / studento statusą;

11. Darbdavys, norintis gauti kompensaciją, Savivaldybės administracijai turi pateikti:

11.1. prašymą (1 priedas);

11.2. darbo sutarties kopiją;

11.3. jauno asmens sutikimą dėl asmens duomenų naudojimo (2 priedas);

11.4. darbo užmokesčio apskaitos žiniaraščius.

12. Prašymas kartu su 11 punkte nurodytais dokumentais turi būti pateiktas ne vėliau kaip iki einamųjų metų rugsėjo 15 d.

13. Prašymas dėl kompensacijos skyrimo ir su juo pateikti dokumentai priimami ir registruojami Savivaldybės administracijos Švietimo, kultūros ir sporto skyriuje.

**IV SKYRIUS**

**PROGRAMOS LĖŠŲ SKYRIMAS**

14. Programos lėšų dydis nustatomas taip:

14.1. jei darbdavys, įdarbina jauną asmenį visu etatu, jam už mėnesį mokama ne didesnė kaip 50 procentų nuo Lietuvos Respublikos minimalios mėnesinės algos su visais mokesčiais dydžio nustatyta kompensacija;

14.2. jei darbdavys įdarbina jauną neįgalų asmenį visu etatu, jam už mėnesį mokama ne didesnė kaip 75 procentų nuo Lietuvos Respublikos minimalios mėnesinės algos su visais mokesčiais dydžio nustatyta kompensacija;

14.3. jei jaunas asmuo dirba ne visu etatu, kompensacija skaičiuojama proporcingai pagal 14.1 papunktį.

15. Kompensacija tam pačiam darbdaviui gali būti skiriama ne daugiau kaip už 3 įdarbintus jaunus asmenis.

16. Darbdavys ir įdarbintas jaunas asmuo Programa gali pasinaudoti vieną kartą per metus.

**V SKYRIUS**

**PRAŠYMŲ VERTINIMAS IR KOMISIJOS DARBO ORGANIZAVIMAS**

17. Prašymus kartu su jais pateiktais dokumentais vertina Savivaldybės administracijos direktoriaus įsakymu sudaryta Jurbarko rajono savivaldybės jaunimo vasaros užimtumo programos lėšų paskirstymo komisija (toliau – Komisija).

18. Komisijos posėdžius inicijuoja Savivaldybės administracijos Švietimo, kultūros ir sporto skyriaus specialistas. Jiems vadovauja Komisijos pirmininkas, jo nesant – Komisijos išrinktas narys.

19. Komisijos sekretoriaus funkcijas atlieka Savivaldybės administracijos Švietimo, kultūros ir sporto skyriaus specialistas.

20. Apie rengiamą Komisijos posėdį ir numatomą posėdžio darbotvarkę visi Komisijos nariai informuojami elektroniniu paštu iki jo likus ne daugiau kaip dviem darbo dienoms.

21. Komisija turi teisę pareikalauti darbdavio pateikti papildomus dokumentus, reikalingus sprendimui priimti.

22. Komisija sprendimą dėl kompensacijos skyrimo priima ne vėliau kaip per 20 darbo dienų, darbdaviui pateikus visus reikalingus dokumentus.

23. Komisijos posėdžio protokolus, kurie saugomi Lietuvos Respublikos archyvų įstatymo nustatyta tvarka, pasirašo Komisijos pirmininkas.

24. Kompensacija neskiriama jeigu:

24.1. darbdavys nepateikia visų reikalingų dokumentų arba jie pateikiami ne laiku;

24.2. jaunas asmuo išdirba mažiau kaip 5 darbo dienas arba mažiau kaip 40 darbo valandų;

24.3. darbdavys skolingas Valstybinio socialinio draudimo fondui arba Valstybinei mokesčių inspekcijai.

24.4. jei dėl jauno asmens įdarbinimo darbdavys yra gavęs kompensaciją iš Tarnybos pagal kitas programas.

25. Esant dideliam prašymų skaičiui, Komisija juos vertina atsižvelgdama į:

25.1. mokamo darbo užmokesčio dydį;

25.2. jauno asmens įdarbinimą visu etatu.

26. Lėšos skiriamos Savivaldybės administracijos direktoriaus įsakymu.

**VI SKYRIUS**

**BAIGIAMOSIOS NUOSTATOS**

27. Įdarbinant vadovaujamasi teisės aktais, reglamentuojančiais darbo santykius su jaunais asmenimis.

28. Programos vykdymą koordinuoja Savivaldybės administracijos Švietimo, kultūros ir sporto skyrius.

29. Visi su patikrinimu susiję dokumentai saugomi laikantis Lietuvos Respublikos įstatymų ir kitų teisės aktų nustatytų reikalavimų.

30. Programos lėšų panaudojimą kontroliuoja Savivaldybės kontrolės ir audito tarnyba.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Jurbarko rajono savivaldybės

Jaunimo vasaros užimtumo

programos 1 priedas

Jurbarko rajono savivaldybės administracijai

**PRAŠYMAS SUTEIKTI FINANSINĘ PARAMĄ**

**IŠ JURBARKO RAJONO SAVIVALDYBĖS**

**JAUNIMO VASAROS UŽIMTUMO PROGRAMOS LĖŠŲ**

|  |  |
| --- | --- |
| **Darbdavys** |  |

|  |  |
| --- | --- |
| **Darbdavio vykdoma veikla** |  |

|  |  |
| --- | --- |
| **Darbdavio duomenys** | |
| Juridinio asmens kodas |  |
| Būstinės adresas *(su pašto indeksu)* |  |
| Telefonas |  |
| Elektroninis paštas |  |
| Interneto svetainė |  |
| Banko duomenys *(pavadinimas, atsiskaitomosios sąskaitos numeris)* |  |
| Vadovas *(vardas, pavardė,*  *telefonas, el. paštas)* |  |

|  |  |  |  |  |  |  |
| --- | --- | --- | --- | --- | --- | --- |
| **Pridedami dokumentai** | | | | | | |
| **Eil. Nr.** | **Dokumentų pavadinimas** | | | | | Lapų skaičius |
| 1. | Darbo užmokesčio apskaitos žiniaraštis | | | | |  |
| 2. | Darbo sutarties kopija | | | | |  |
| 3. | Jauno asmens sutikimas dėl asmens duomenų naudojimo (2 priedas) | | | | |  |
| **Tvirtinu, kad visi šioje formoje pateikti duomenys yra teisingi. Įsipareigoju leisti Jurbarko rajono savivaldybės administracijai patikrinti pateiktą informaciją.** | | | | | | | |
|  | | | | | | | |
|  | | |  |  |  |  | |
| (pareigos) | | |  | (parašas) |  | (vardas, pavardė) | |
| 1. V. | | | | | | | |

Jurbarko rajono savivaldybės

Jaunimo vasaros užimtumo programos

2 priedas

Jurbarko rajono savivaldybės administracijai

**SUTIKIMAS DĖL ASMENS DUOMENŲ TVARKYMO**

**\_\_\_\_\_\_\_\_\_\_\_\_\_\_**

**(Data)**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(**vardas, pavardė, asmens kodas ir gimimo data**)

**Sutinku**, kad Duomenų valdytojas – Jurbarko rajono savivaldybės administracija (toliau - Administracija), tvarkytų mano asmens duomenis: vardą, pavardę, asmens kodą ir gimimo datą su tikslu:

1. patikrinti deklaruotą gyvenamąją vietą;

2. patikrinti moksleivio ar studento statusą.

Tvarkomi duomenys bus saugomi 12 mėnesius nuo sutikimo davimo dienos. Pasibaigus sutikimo galiojimo terminui, sutikimas bus sunaikintas įstatymo nustatyta tvarka.

Esu **informuotas (-a)**, kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka turiu teisę:

1. žinoti (būti informuotas) apie mano asmens duomenų tvarkymą;

2. susipažinti su savo asmens duomenimis ir kaip jie yra tvarkomi;

3. reikalauti, sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitų asmens duomenų tvarkymą reglamentuojančių teisės aktų nuostatų;

4. mano kontaktiniai duomenys nebūtų perduoti trečiosioms šalims naudoti tyrimo ir apklausos tikslais.

Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme.

|  |  |  |
| --- | --- | --- |
| (vardas, pavardė) |  | (parašas) |

JURBARKO RAJONO SAVIVALDYBĖS TARYBOS NARĖ INGA MOLEVAITĖ

AIŠKINAMASIS RAŠTAS

**PRIE JURBARKO RAJONO SAVIVALDYBĖS TARYBOS SPRENDIMO „ DĖL JURBARKO RAJONO SAVIVALDYBĖS JAUNIMO VASAROS UŽIMTUMO PROGRAMOS PATVIRTINIMO“ projekto**

{$DATA}

Jurbarkas

|  |
| --- |
| ***1. Parengto projekto tikslai ir uždaviniai.*** |
| Patvirtinti Jurbarko rajono savivaldybės jaunimo vasaros užimtumo programą (toliau – Programa). Programos tikslas skatinti jaunimo užimtumo vasaros metu galimybes ir didinti jaunimo darbo patirtį. |
| ***2. Kaip šiuo metu yra sureguliuoti projekte aptarti klausimai.*** |
| Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 8 punktu ir 16 straipsnio 2 dalies 40 punktu, Jurbarko rajono savivaldybės 2020–2022 metų strateginio veiklos plano, patvirtinto 2020 m. vasario 27 d. Jurbarko rajono savivaldybės tarybos sprendimu Nr. T2-59 „Dėl Jurbarko rajono savivaldybės 2020–2022 metų strateginio veiklos plano patvirtinimo“ Vaikų, jaunimo ir suaugusiųjų ugdymo programoje (07) numatytas priemones. |
| ***3. Kokių pozityvių rezultatų laukiama.*** |
| Bus sudarytos palankios sąlygos jaunimo užimtumui vasaros atostogų metu: kompensavus dalį darbdaviui tenkančių išlaidų, susijusių su jaunų žmonių įdarbinimu, padidės darbdavių motyvacija įdarbinti jaunus asmenis, kad ir neturinčius darbo patirties;  darbdaviams atsiras papildoma darbo jėgos pasiūla, kuria galės pasinaudoti suteikiant nuolatiniams darbuotojams atostogas vasaros metu, kompensuoti padidėjusį darbo jėgos poreikį vasaros sezono metu. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nėra. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*** |
| Nėra. |
| ***6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.***  Teisės ir civilinės metrikacijos skyriaus vedėjos 2020-06-18 išvada Nr. JR1-2 Dėl sprendimo projekto „Dėl Jurbarko rajono savivaldybės jaunimo vasaros užimtumo programos tvarkos aprašo patvirtinimo“. Jurbarko rajono savivaldybės tarybos 2020 m. birželio 25 d. sprendimo projektą „Dėl Jurbarko rajono savivaldybės jaunimo vasaros užimtumo programos tvarkos aprašo patvirtinimo“ vizavusių asmenų pastabos.  Atlikta apklausa Jurbarko rajoniniame laikraštyje „Šviesa“. Klausimas jaunimui nuo 14-os iki 23-ejų: ar vasaros laikotarpiu planuojate ieškotis sezoninio darbo Jurbarko savivaldybėje?  Balsavimo rezultatai (apklausoje dalyvavo 90 respondentų):  Taip – 43% Balsai: 39  Ne – 47% Balsai: 42  Nežinau – 10% Balsai: 9  2020 m. birželio 18 d. Užimtumo tarnybos Jurbarko skyriaus duomenimis užsiregistravusių ieškančių darbo asmenų iki 23 metų amžiaus – 16.  Siūloma finansuoti jaunimo vasaros užimtumo programą iš savivaldybės biudžeto lėšų. (2020 metais iš numatytų jaunimo vasaros stovykloms lėšų ne daugiau 10 000 eurų). |
| ***7. Ar reikalingas projekto antikorupcinis vertinimas***  Taip. |
| ***8. Projekto iniciatorius, autorius ar autorių grupė.*** |
| Sprendimo projektą parengė Jurbarko rajono savivaldybės tarybos narė Inga Molevaitė |
| ***9. Kiti, autorių nuomone, reikalingi pagrindimai ir paaiškinimai.***  Nėra. |
| ***10. Sprendimas įteikiamas (kam ir kiek egz.)*** |
| Po vieną egz. Švietimo, kultūros ir sporto skyriui, finansų sk. – per DVS. Vieną egz. rengėjui. |

Parengė

Inga Molevaitė

{$DATA}